Apulaispormestari Nasima Razmyarin mukaan osasyy maahanmuuttajien työttömyyteen on rasismi. 100 000 maahanmuuttajataustaisen helsinkiläisen raja rikkoutuu tänä vuonna.

Tawab Qaderzada työskentelee Hugo Bossin myyjänä. Rasismia hän on kokenut lapsesta lähtien.­

Helsinkiläinen Tawab Qaderzada, 21, tuli Suomeen kolmevuotiaana. Hän on kiinnostunut muodista ja työskentelee Hugo Bossin myyjänä. Näin hän kertoo:

”Mä muistan kerran, kun olin menossa metrolle päin. Vastaan käveli vanhempi rouva, sellainen nelkyt–viiskyt-vuotias. Mulla oli hyvä päivä, joten olin pukeutunut ekstrahyvin. Se tuli siihen, että ’hyi, maahanmuuttaja’. Sit se lähti seuraamaan mua. Ja huusi lisää, lisää, lisää.”